**BILJEŠKE UZ FINANCIJSKE IZVJEŠTAJE**

**ZA RAZDOBLJE OD 1. SIJEČNJA DO 31. PROSINCA**

**2024. GODINE**

**RKP : 06179**

**Matični broj: 03899772**

**OIB: 89755384389**

**Razina: 11**

**Razdjel : 080 Ministarstvo znanosti i obrazovanja**

**Glava: 08012 Državni zavod za intelektualno vlasništvo**

**Šifra djelatnosti: 8411**

 **Šifra grada/županije: 133**

 **Oznaka razdoblja: 2024-12**

Zakonski okvir

* Zakon o proračunu (“Narodne novine”, br. 144/21)
* Državni proračun RH za 2024.godinu i projekcija za 2025. i 2026. godinu (“Narodne novine”, br. 149/23)
* Izmjene i dopune Državnog proračuna RH za 2024.godinu i projekcija za 2025. i 2026. godinu (“Narodne novine”, br. 125/24)
* Zakon o izvršavanju Državnog proračuna Republike Hrvatske za 2024. godinu (“Narodne novine”, br. 149/23)
* Zakon o izmjenama i dopuni Zakona o izvršavanju Državnog proračuna Republike Hrvatske za 2024. godinu (“Narodne novine”, br. 125/24)
* Pravilnik o proračunskom računovodstvu i računskom planu (“Narodne novine”, br. 124/14, 115/15, 87/16, 3/18, 126/19, 108/20, 144/21, 158/23)
* Pravilnik o proračunskom računovodstvu i računskom planu (“Narodne novine”, br. 158/23, 154/24)
* Pravilnik o financijskom izvještavanju u proračunskom računovodstvu (“Narodne novine”, br. 37/22)
* Pravilnik o proračunskim klasifikacijama (“Narodne novine”, br. 4/24)

Temeljem Pravilnika o financijskom izvještavanju u proračunskom računovodstvu („Narodne novine“, br. 37/22), Državni zavod za intelektualno vlasništvo (dalje u tekstu: Zavod), osnovan 31. prosinca 1991. godine, obavlja poslove iz područja zaštite prava intelektualnog vlasništva prema Zakonu o ustrojstvu i djelokrugu tijela državne uprave („Narodne novine“, br. 85/20, 21/23, 57/24) čl.30., u nastavku podnosi bilješke uz obvezna godišnja financijska izvješća:

* Bilanca (obrazac BIL)
* Izvještaj o prihodima i rashodima, primicima i izdacima (obrazac PR-RAS)
* Izvještaj o rashodima prema funkcijskoj klasifikaciji (obrazac RAS-funkcijski)
* Izvještaj o promjenama u vrijednosti i obujmu imovine i obveza (obrazac P-VRIO)
* Izvještaj o obvezama (obrazac OBVEZE)

Bilješke se, u nastavku, označavaju šifrom podatka iz izvještajnog dokumenta kojeg pobliže objašnjavaju.

**BILJEŠKE uz obrazac BILANCA**

Bilješka 1.

Šifra B001, Imovina

U Bilanci na dan 31. prosinca 2024. god. ukupan iznos imovine je 3.872.473,57 €, što predstavlja smanjenje od 1,34 % u odnosu na usporedno razdoblje, a odnosi se na smanjenje financijske imovine (šifra 1), objašnjeno kroz bilješku 3.

Bilješka 2.

Šifra B002, Nefinancijska imovina

Nefinancijska imovina u iznosu od 123.016,29 € se sastoji od proizvedene dugotrajne imovine (šifra 02) i na kraju izvještajnog razdoblja iskazuje povećanje u odnosu na stanje početka godine. Ukupno povećanje stavke proizvedene dugotrajne imovine predstavlja razliku novonabavljene proizvedene dugotrajne imovine (u iznosu 54.089,10 €) i ispravka nabavne vrijednosti proizvedene dugotrajne imovine (koji se obračunava na kraju svake godine po prosječnim godišnjim stopama linearnom metodom propisanom Pravilnikom o proračunskom računovodstvu i računskom planu (NN br. 158/23; 154/24) i za 2024. godinu iznosi 48.538,58 €.

Bilješka 3.

Šifra 1, Financijska imovina

Financijska imovina sastoji se od Novca u banci i blagajni (šifra 11), Depozita, jamčevnih pologa i potraživanja od zaposlenih te za više plaćene poreze i ostalo (šifra 12), Potraživanja za prihode poslovanja (šifra 16) te Rashode budućih razdoblja i nedospjele naplate prihoda (šifra 19).

Na smanjenje financijske imovine u najvećoj mjeri su utjecala ostala potraživanja (129 – za naknade od HZZO-a za bolovanja) te potraživanja proračunskih korisnika za uplaćene prihode u proračun po ostalim izvorima (167).

Rashodi budućih razdoblja i nedospjela naplata prihoda odnosi se na iznos plaća za prosinac izvještajnog razdoblja a koji se isplaćuje početkom siječnja slijedećeg fiskalnog razdoblja (šifra 19); iznos je povećan u odnosu na početno stanje jer je povećan iznos plaća kroz reformu plaća (u primjeni od isplate u ožujku 2024.).

Bilješka 4.

Šifra B003, Obveze i vlastiti izvori

Stavka čini zbroj Obveza (šifra 2) i Vlastitih izvora (šifra 9).

Stanje na kontima obveza sastoji se od obveza za isplatu obračunate plaće za prosinac 2024. godine (šifra 231), materijalnih rashoda po primljenim računima (šifra 232) te ostalih tekućih obaveza (šifra 239) (obveze za povrat u proračun za refundacije HZZO-a).

Stanje na kontima vlastitih izvora (šifra 9) sastoji se od vlastitih izvora (šifra 911) kojih je smanjenje rezultat nabave dugotrajne materijalne imovine (najvećim dijelom iz ostalih izvora financiranja) i obračunate amortizacije (objašnjeno u Bilješci 2) te kumuliranog viška prihoda (šifra 922).

Bilješka 5.

Šifra 9221, 9222; Višak prihoda, manjak prihoda

Višak prihoda poslovanja rezultat je neutrošenih ostvarenih i prenesenih prihoda.

Manjak prihoda od nefinancijske imovine je tehnička kategorija rezultata koji se ispravlja aktom raspodjele u sljedećoj godini.

Bilješka 6.

Šifra 991, 996; Vanbilančni zapisi

Radi se o zapisima koji prikazuju tuđu imovinu dobivenu na korištenje, instrumente osiguranja plaćanja te potencijalne obveze po osnovi sudskih sporova u tijeku.

Bilješka 7.

Tabele obveznih bilješki uz bilancu

Pravilnikom o financijskom izvještavanju u proračunskom računovodstvu (NN 37/22, čl.15.) propisuje se da obvezne bilješke uz bilancu sadrže:

* Prilog 1: Popis ugovornih odnosa i slično koji uz ispunjenje određenih uvjeta mogu postati imovina ili obveza
* Prilog 2: Popis sudskih sporova u tijeku.

Prilozi se prikazuju na kraju bilješki.

**BILJEŠKE uz Izvještaj o prihodima i rashodima,**

**primicima i izdacima - PR-RAS**

Bilješka 1.

Šifra 6, Prihodi poslovanja

Ukupno ostvareni prihodi poslovanja u izvještajnom razdoblju iznose 4.414.776,27 €. U odnosu na usporedno prošlogodišnje razdoblje, prihodi poslovanja su neznatno povećani zbog prvenstveno povećanja prihoda iz nadležnog proračuna za financiranje redovne djelatnosti proračunskih korisnika (šifra 671).

Bilješka 2.

Šifra 632, Pomoći od međunarodnih organizacija te institucija i tijela EU

Pomoć se odnosi prvenstveno na:

* (šifra 6321) refundacije za službena putovanja na sastanke upravljačkih i stručnih tijela (u Europsku patentnu organizaciju – EPO) te refundacije za putovanja radi stručnog usavršavanja u programima EPO-a
* (šifra 6323) refundacije troškova službenih putovanja zaposlenika na sastanke upravljačkih i stručnih tijela u tijelo Europske unije (Ured Europske unije za intelektualno vlasništvo – EUIPO) i radi stručnog usavršavanja u istom tijelu

Smanjenje izvještajne vrijednosti u odnosu na usporedno razdoblje šifre 6321 rezultat je toga što u 2024. nije bilo prihoda za potrebe organizacije Ljetne škole intelektualnog vlasništva WIPO-a (Svjetske organizacije za intelektualno vlasništvo), organizirane u Hrvatskoj u 2023. godini, te su ostvareni manji iznosi prihoda od refundacija EPO-a za usavršavanje stranih jezika (službenih jezika EPO-a) zaposlenika Zavoda na poslovima povezanim s djelatnosti EPO-a. Smanjenje izvještajne vrijednosti u odnosu na usporedno razdoblje šifre 6323 rezultat je toga što je u 2023. evidentiran prihod za plaću, s početkom srpnja 2021. godine, izaslane službenice na rad u tijelo Europske unije (EUIPO), dok u 2024. godini tog prihoda nije bilo (istek mandata za izaslani rad s krajem 2023. godine).

Bilješka 3.

Šifra 651, Ostale pristojbe i naknade

Prihodi se ostvaruju temeljem provedbe međunarodnih ugovora o suradnji vezanih za područje patenata i to: Ugovora o suradnji na području patenata (PCT – Patent Cooperation Treaty) kojeg administrira Međunarodni ured Svjetske organizacije za intelektualno vlasništvo (WIPO – World Intellectual Property Organization) sa sjedištem u Ženevi, i Konvencije o priznavanju europskih patenata (EPC – European Patent Convention) koju administrira Europski patentni ured (EPO – European Patent Office) kao izvršno tijelo Europske patentne organizacije (European Patent Organization).

Iz navedenih međunarodnih ugovora, kojih je Republika Hrvatska potpisnica, proizlaze financijske obveze Zavoda da iz tih prihoda od uplata podnositelja prijava patenata, kao i nositelja priznatih i važećih patenata, proslijedi uplatu pripadajuće pristojbe navedenim međunarodnim uredima, iskazano na rashodovnoj strani.

Slijedom PCT Ugovora, Zavod zaprima međunarodne prijave patenta koje je dužan, zajedno s pristojbama koje se plaćaju za tu prijavu, a uplaćuju se u državni proračun, proslijediti Međunarodnom uredu Svjetske organizacije za intelektualno vlasništvo u Ženevi, dok je odgovarajući dio uplata za održavanje patenata priznatih temeljem Europske patentne konvencije dužan proslijediti Europskom patentnom uredu. Iz tog su razloga sredstva prihoda iz izvora 43 planirana za pokriće plaćanja navedenih rashoda.

Ovi prihodi su transakcijske prirode tj. odgovarajući (nefiksni) iznosi sukladno obujmu aktivnosti prijavitelja i nositelja prava, a prema utvrđenim međunarodnim obvezama se transferiraju međunarodnim organizacijama i bilježe kao rashodi; preostala sredstva (umanjena za rezervu za tekuća plaćanja) se periodički preknjižavaju u opće prihode državnog proračuna. U promatranom razdoblju, slijedom povećanja prihoda i akumulacije tekućih rezervi izvršeno je preknjiženje ostvarenih prihoda (povrat u opće prihode državnog proračuna) u iznosu od 1.650.000 €. Smanjenje stavke (6514) rezultira zbog: iako su ostvareni viši prihodi (za 8 % u izvještajnom prema usporednom razdoblju) koji proizlaze iz obujma aktivnosti prijavitelja i nositelja prava, izvršeno je i preknjiženje u višem ukupnom iznosu (za 18% više u izvještajnom prema usporednom razdoblju) u korist povrata sredstava u opće prihode državnog proračuna.

 Bilješka 4.

Šifra 652, Prihodi po posebnim propisima

Prihod (šifra 6521) proizašao je temeljem prebijanja obveze plaćanja članarine Republike Hrvatske u WIPO-u (Svjetska organizacija za intelektualno vlasništvo) i prihoda Republike Hrvatske temeljem članstva u Madridskom sporazumu o međunarodnoj registraciji žigova koji se uplaćuju izravno u državni proračun i nisu iskazani u financijskim izvješćima Državnog zavoda za intelektualno vlasništvo.

Ostali nespomenuti prihodi (šifra 6526) predstavljaju prihode po posebnim ugovorima sklopljenim s Uredom Europske unije za intelektualno vlasništvo (**European Union Intellectual Property Office -** EUIPO) s ciljem usklađivanja i provođenja prakse Europske unije u postupcima registracije žigova i dizajna, propisane odredbama članka 152. Uredbe (EU) 2017/1001 Europskog parlamenta i Vijeća od 14. lipnja 2017. o žigu Europske unije, te prihode temeljem nadoknade troškova središnjim uredima za industrijsko vlasništvo država članica (tzv. *offsetting*), propisane odredbama članka 172. iste Uredbe (EU) 2017/1001. Prihodi i rashodi vode se kao posebni tekući projekt T763005 naziva: Suradnja DZIV-a s Uredom Europske unije za intelektualno vlasništvo (EUIPO), a evidentiraju na izvoru 43 (Ostali prihodi za posebne namjene). U izvještajnom razdoblju iznos prihoda je manji, prvenstveno iz razloga što je u 2024. godini izostala uplata nadoknade troškova središnjim uredima za industrijsko vlasništvo država članica (tzv. *offsetting*, čl. 172) koja se isplaćuje za n-2 godinu, zbog manjka u poslovanju EUIPO-a za 2022. godinu, dok je ista bila uplaćena u 2023. slijedom pozitivnog poslovanja EUIPO-a u 2021. godini. Prihodi sukladno čl. 152. za svako izvještajno razdoblje sadrže akontacijsku ratu za troškove provedbe ugovora o suradnji tekuće godine te obračunsku ratu za ugovor iz prethodne godine, a ti iznosi međugodišnje variraju ovisno o opsegu i vrijednosti ostvarenih projekata, prvenstveno onih koji se odnose na razvoj poslovnih i korisničkih elektroničkih aplikacija.

Bilješka 5.

Šifra 671, Prihodi iz nadležnog proračuna za financiranje redovne djelatnosti proračunskih korisnika

Prihodi iz nadležnog proračuna u izvještajnom su razdoblju uvećani za 28,8% u odnosu na usporedno razdoblje. Namijenjeni su za financiranje (razred 3) rashoda poslovanja Zavoda (šifra 6711) i za financiranje (razred 4) rashoda za nabavu nefinancijske imovine (šifra 6712). Povećanje potrebe financiranja rashoda poslovanja (šifra 6711) proizašlo je prvenstveno iz povećanja rashoda za plaće tokom godine (u Bilješci 7. detaljnije pojašnjeno), a financiranje rashoda za nabavu nefinancijske imovine (šifra 6712) ostvareno je sukladno limitima dobivenim od razdjela za ovaj izvor financijskog plana.

Bilješka 6.

Šifra 3, Rashodi poslovanja

Rashodi poslovanja su za 24,9% viši u odnosu na isto razdoblje prethodne godine, a povećanje je uzrokovano prvenstveno značajnim rastom rashoda za zaposlene (38,2%) i manjim rastom materijalnih rashoda (9%). Kod financijskih rashoda također bilježimo rast (iako znatan u relativnim (104,3%), vrlo malog značaja u apsolutnim vrijednostima).



Bilješka 7.

Šifra 31, Rashodi za zaposlene

Povećanje (38,2%) rashoda za plaće za redovan rad (šifra 3111) rezultat je provedene reforme plaća državnih službenika i namještenika, a koja je provedena radi usklađivanja i povećanja koeficijenata istovrsnih radnih mjesta u državnoj službi i javnim službama. Zakon o plaćama u državnoj službi i javnim službama („Narodne novine“, br. 155/23) stupio je na snagu 1.1.2024., a obračun plaća po novim koeficijentima se primjenjuje od isplate plaća za ožujak 2024. godine.

Naknade plaće za prekovremeni rad u izvještajnom razdoblju su znatno manje kao rezultat manjeg opsega aktivnosti koje su zahtijevale prekovremeni rad, te odabira načina naknade za prekovremeni rad od strane službenika (umjesto prava na novčanu naknadu za prekovremeni rad, službenici su koristili slobodne dane).

Povećanje ostalih rashoda za zaposlene (šifra 312) u odnosu na usporedno razdoblje prvenstveno je nastalo zbog uvođenja prava na isplatu tzv. uskrsnica (100,00 € po službeniku), a prema *Dodatku III. Kolektivnom ugovoru za državne službenike i namještenike* (NN 128/23). Od ostalih materijalnih prava zaposlenika, regres i božićnica isplaćivani su u propisanom iznosu kao i prethodnog razdoblja (svaka naknada je po 300,00 € po službeniku), dok broj službenika koji su stekli pravo na otpremnine, dar djeci, jubilarne nagrade, ili kojima je isplaćena jednokratna pomoć za bolest, invalidnost ili smrtni slučaj, neznatno varira između izvještajnog i usporednog razdoblja.

Povećanje doprinosa za zdravstveno osiguranje (šifra 3132) u direktnoj je korelaciji sa povećanjem plaća za redovan rad, a u izračunu iznosi propisanih 16,5% na isplate bruto plaće (za redovan i prekovremeni rad).

Bilješka 8.

Šifra 321, Naknade troškova zaposlenima

Rashodi za službena putovanja (šifra 3211) povećani su za 41,6%. Uz približno 12% više službenih putovanja u izvještajnom razdoblju povećan je udio inozemnih putovanja u odnosu na tuzemna, što je rezultat međugodišnjih varijacija u opsegu relevantnih aktivnosti. Također, ukupan broj dana proveden na službenim putovanjima povećan je za 8% (zbog, između ostaloga, dvije diplomatske konferencije Svjetske organizacije za intelektualno vlasništvo u 2024. godini), a povećanju rashoda doprinijela je i u veljači donesena nova *Odluka o visini dnevnice za službeno putovanje u inozemstvo za korisnike koji se financiraju iz sredstava državnog proračuna* („Narodne novine“ br. 16/2024), kojom se povećava iznos dnevnica za neke zemlje od kojih su većina odredišta službenih putovanja djelatnika Zavoda, kao i povećanje cijena hotelskog smještaja te zrakoplovnog prijevoza.

Rashodi stručnog usavršavanja (šifra 3213) su višestruko uvećani u odnosu na prethodno razdoblje zbog većih potreba stručnog usavršavanja radi unaprjeđenja poslovnih aktivnosti u izvještajnom razdoblju (tečajevi iz područja javne nabave, financija i računovodstva; razvoja javne uprave i reforme službeničkog zakonodavstva; sigurnosnim aspektima informacijskog sustava; upravljanja projektima i sl.).

Povećanje rashoda za prijevoz, za rad na terenu i odvojeni život (šifra 3212) odraz je povećanja broja korisnika prijevoza zbog povećanog broja zaposlenika.

Bilješka 9.

Šifra 322, Rashodi za materijal i energiju

Rashodi uredskog materijala (šifra 3221) veći su nego u prošlogodišnjem periodu; uvećanje je prvenstveno rezultat nabave veće količine mapa za potrebe arhiviranja građe u okviru aktivnosti na unaprjeđenju arhive.

Povećanje rashoda za energiju (šifra 3223) odnosi se na povećanje izdataka za gorivo za službeno vozilo zbog njegova korištenja za službena putovanja u bliža odredišta u inozemstvu.

Rashodi po osnovi sitnog inventara (šifra 3225) u neznatnom ukupnom iznosu smanjeni su zbog manjih potreba u izvještajnom razdoblju.

Bilješka 10.

Šifra 323, Rashodi za usluge

Rashodi (šifra 3231) odnose se na usluge fiksne i mobilne telefonije, poštanske i internetske usluge, a povećanje je rezultat povećanja troškova internetskih usluga radi potrebe za većim kapacitetom internetskog prometa prema Centru dijeljenih usluga i povećanja obima i cijene poštanskih i telefonskih usluga.

Znatno viši rashodi za usluge tekućeg i investicijskog održavanja (šifra 3232) u prethodnom razdoblju rezultat su angažirane usluge saniranja poda u arhivskom prostoru, dok rashode u usporednom razdoblju čine samo mjesečni troškovi redovnog servisa klimatizacijskog uređaja u serverskoj sobi, troškovi sezonske izmjene guma, servis i pranje službenog vozila i slični manji rashodi.

Rashode za usluge promidžbe i informiranja (šifra 3233) čine troškovi obavezne HRT pretplate, usluga provođenja komunikacije Zavoda na društvenim mrežama, usluga praćenja medijskih objava u vezi djelatnosti Zavoda (press clipping) te usluga objave natječaja za zapošljavanje u Zavodu. Smanjenje rashoda u izvještajnom razdoblju rezultat je manjeg broja javnih objava natječaja za prijam službenika u radni odnos u usporedbi sa prethodnim razdobljem.

Rashodi za zakupnine i najamnine (šifra 3235) obuhvaćaju rashode za uslugu najma printera (usluga ispisa), najma prostora i tehničkih usluga za potrebe organizacije javnih događanja, te licenci za softverske proizvode i usluge u okviru digitalne transformacije poslovanja. Smanjenje stavke je rezultat manje potrebe najma prostora i tehničkih usluga kao rezultat međugodišnje varijacije opsega organizacije javnih događanja i nabavki manjeg broja softverskih licenci.

Rashodi za zdravstvene i veterinarske usluge (šifra 3236) znatno su manji jer su u izvještajnom razdoblju rezultat samo usluga preventivnih liječničkih pregleda kod novog zapošljavanja i potrebnih dodatnih oftalmoloških pregleda, za razliku od usporednog razdoblja u kojem su osim navedenih usluga bile korištene i usluge sistematskih zdravstvenih pregleda službenika sukladno propisanim pravima iz Kolektivnog ugovora koji se odnosi na državne službenike.

Rashodi za intelektualne i osobne usluge (šifra 3237) znatno su povećani u odnosu na usporedno razdoblje, a odnose se na troškove ugovorene vanjske stručne usluge upravljanja informacijskom sigurnošću Zavoda slijedom uvođenja sustava upravljanja informacijskom sigurnosti u skladu s normom ISO 27001 i provedbe edukacijskih aktivnosti zaposlenika Zavoda radi budućeg preuzimanja internog obavljanja ovih aktivnosti.

Rashodi za računalne usluge (šifra 3238) uključuju troškove vanjskih usluga održavanja mrežne i hardverske opreme, održavanja mrežnih stranica Zavoda, razvoja i održavanja internih poslovnih aplikacija i korisničkih aplikacija za elektroničke usluge Zavoda (za postupke priznanja/registracije i održavanja prava u području patenata, uporabnih modela i svjedodžbi o dodatnoj zaštiti, te žiga i industrijskog dizajna) i povezane programske podrške, te održavanja računovodstvenih programa.

Rashodi na ovoj stavci u izvještajnom razdoblju neznatno su manji kao rezultat međugodišnje razlike u opsegu provedbe projekata razvoja informacijskog sustava.

Rashodi za ostale usluge (šifra 3239) uključuju godišnju registraciju službenog vozila te fotografske, grafičke, tiskarske i ostale slične usluge. U odnosu na usporednu godinu za 12% su veći u izvještajnom razdoblju zbog korištenja usluge demontaže arhivskih regala u obnovi arhivskog prostora.

Bilješka 11.

Šifra 329, Ostali nespomenuti rashodi poslovanja

Rashodi za naknade za rad predstavničkih i izvršnih tijela, povjerenstva i slično (šifra 3291) su ovisni o varijabilnosti broja kandidata na stručnim ispitima za ovlaštene zastupnike u području prava industrijskog vlasništva i posljedičnim varijabilnim iznosima naknada za ispitna povjerenstva. Smanjenje stavke je rezultat prestanka rada Žalbenih vijeća u području prava industrijskog vlasništva prestala u veljači 2024. godine nakon rješavanja svih predmeta preostalih nakon ukidanja instituta žalbe na odluke Zavoda.

Rashod za premije osiguranja (šifra 3292) odnosi se na obavezno i kasko osiguranje službenog vozila.

Rashodi za reprezentaciju (šifra 3293) ostvareni su u manjem iznosu u odnosu na usporedno razdoblje zbog manjeg obima aktivnosti domaćinstva sastanaka i stručnih skupova.

Rashod za članarine i norme (šifra 3294) odnosi se na godišnju članarinu Republike Hrvatske u Svjetskoj organizaciji intelektualnog vlasništva (WIPO) (s tim u vezi vidjeti Bilješku 4. uz šifru 6521).

Rashodi za pristojbe i naknade (šifra 3295) odnose se na prijenos uplaćenih pristojbi po osnovi Konvencije o priznavanju europskih patenata (EPC) za održavanje patenata u EPO, pristojbi za međunarodne prijave patenata prema Ugovoru o suradnji na području patenata (PCT) u WIPO a koji se bilježe kao rashodi poslovanja Zavoda, sukladno objašnjenju u Bilješci 3., pristojbi za uslugu pretraživanja stanja tehnike u nacionalnom patentnom postupku koja se provodi sukladno ugovoru s EPO-om, te u neznatnom dijelu na zavodske obveze zakonske mjesečne naknade za izostanak zapošljavanja propisanog broja zaposlenika u pravnom statusu osobe s invaliditetom. Visina rashoda ovisi o broju podnesenih prijava u pojedinom razdoblju, kao i o godini te ukupnom trajanju održavanja patenata od strane njihovih nositelja .

Povećanje rashoda po osnovi sudskih postupaka (šifra 3296) rezultat je varijabilne dinamike rješavanja sudskih sporova u nadležnosti sudova te ishoda tih sporova.

Ostali nespomenuti rashodi poslovanja (šifra 3299) u ukupnom neznatnom iznosu odnose se na varijabilne troškove cvjetnih aranžmana za ispraćaje preminulih zaposlenika i njihovih članova obitelji.

Bilješka 12.

Šifra 34, Financijski rashodi

Financijski rashodi su neznatnog ukupnog iznosa te sadrže samo ostale financijske rashode (šifra 343), a povećanje stavke se odnosi na bankarske usluge i usluge platnog prometa vezanog uz bankarski račun i gotovinske transfere za potrebe blagajne, iz ovih transakcija proizašle negativne tečajne razlike te za zatezne kamate.

Bilješka 13.

Šifra 4, Rashodi za nabavu nefinancijske imovine

Rashode za nabavu nefinancijske imovine (šifra 4) čine rashodovne stavke: Postrojenja i opreme (šifra 422) te Knjige, umjetnička djela i ostale izložbene vrijednosti (šifra 424).

Povećanje rashoda za uredsku opremu i namještaj (šifra 4221) proizlazi iz nabave nove računalne opreme za skeniranje, ormara i regala za arhivu, te nabave tepiha i trakastih zavjesa za pojedine urede gdje je to bilo nužno.

U 2024. nije bilo nabavi komunikacijske opreme (šifra 4222), dok je u 2023. takvih nabava bilo, a u svrhu zamjene dotrajalih fiksnih telefonskih uređaja.

Rashodi za Opremu za održavanje i zaštitu (šifra 4223) odnose se na zamjenu neispravnih uređaja za grijanje, ventilaciju i hlađenje odnosno periodičku obnovu tehnološki zastarjelih klimatizacijskih uređaja (kao i u 2023. godini) a razlika između promatranih razdoblja odnosi se na nužnu zamjenu uređaja za evidenciju radnog vremena zaposlenika zbog njegovog kvara.

U izvještajnom razdoblju nabavljene su stručne knjiga (šifra 424) sukladno potrebama poslova.

Bilješka 14.

Šifra X678, Y345, Y005, Rezime: ukupni prihodi i primici

 

Za oba razdoblja ostvaren je približno jednak iznos prihoda, ali je rast rashoda značajano veći (25,4%) za izvještajno razdoblje, prvenstveno zbog visokog rasta rashoda za zaposlene (objašnjeno u Bilješci 6. i 7.). Manjak poslovanja izvještajnog razdoblja proizlazi iz povećanog korištenja raspoloživih prenesenih sredstava ranijih razdoblja, akumuliranih od prvenstveno namjenskih prihoda (izvora 43T), a korištenih u propisane svrhe (Bilješka 4.).

Bilješka 15.

Obvezni analitički podaci obrasca PR-RAS

Stanje novčanih sredstava na dan 31.12.2024. godine iznosi 952,75 €.

Otpremnine (šifra 31214) i Naknade za bolest, invalidnost i smrtni slučaj (šifra 31215) – objašnjeni u bilješci 7.

Obvezni i preventivni zdravstveni pregledi zaposlenika (šifra 32361) – kao u bilješci 10.

Usluga šifre 32377 (usluge agencija, studentskog servisa) u 2024. godini nije bilo.

**BILJEŠKE uz Izvještaj o rashodima prema funkcijskoj klasifikaciji**

**- obrazac RAS-F**

Zavod posluje uz samo jednu funkcijsku klasifikaciju stoga su iskazani podaci u jednoj stavci (na oznaci 0150 Istraživanje i razvoj: Opće javne usluge) te su jednaki ukupnim rashodima iskazanim na oznaci Y034 obrasca PR-RAS.

**BILJEŠKE uz Izvještaj o promjenama u vrijednosti i obujmu imovine i obveza**

**- obrazac P-VRIO**

Nema evidentiranih poslovnih događaja na kontima Promjene u vrijednosti i obujmu imovine za izvještajno razdoblje.

 **BILJEŠKE uz obrazac OBVEZE**

Bilješka 1.

Šifra V001, Stanje obveza 1. siječnja

Stanje obveza na početku promatrane godine u najvećoj mjeri (83%) obuhvaća plaće za prosinac isplaćene u siječnju slijedećeg fiskalnog razdoblja, dok ostale rashode čine obveze za nabavu nefinancijske imovine, međusobne obveze subjekata općeg proračuna, te obveze za materijalne rashode. Sve su obaveze nedospjele s datumom bilance.

Bilješka 2.

Šifra V003, V005, V010 Međusobne obveze subjekata općeg proračuna

Međusobne obveze proračunskih korisnika ne vode se prema skupinama ekonomske klasifikacije nego se izuzimaju i u obrascu prikazuju zasebno.

U međusobne obveze Zavoda ubrajaju se rashodi za fiksnu telefoniju (fakturirani od strane Ministarstva poljoprivrede kao upravitelja zajedničkog poslovnog objekta) i sve obveze koje se evidentiraju na kontu 23958 Obveze proračunskih korisnika za povrat u proračun (predstavljaju tehničko rješenje evidentiranja određenih potraživanja i obveza koje proizlaze iz međusobnih odnosa Zavoda i Ministarstva financija).

Bilješka 3.

Šifra N23, N24, P23, P24, V009 Obveze za rashode poslovanja; obveze za nabavu financijske imovine; stanje nedospjelih obveza na kraju izvještajnog razdoblja

 

Stanje nedospjelih obaveza na kraju izvještajnog razdoblja (283.653,17 €) najvećim dijelom predstavljaju obveze za zaposlene, za isplatu plaća i naknade prijevoza za prosinac 2024. godine, a koje se isplaćuju u siječnju (234.870,07 €).

Izvještaj sastavila: Voditelj službe za planiranje, financije i kontrolu

 Tatjana Kostel Radošević, univ.spec.oec

 Telefon: 01/6106-401

 e-mail adresa: tkostel@dziv.hr

Odgovorna osoba:

 mr. sc. Ljiljana Kuterovac

Glavna ravnateljica

M.P.

Prilog 1. Bilješkama uz bilancu





 Prilog 2. Bilješkama uz bilancu - Popis sudskih sporova u tijeku

 